ไฟแนนเชียวไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

KCE ยอมรับกำไรไตรมาส 2 วูบ
นายพิธาน องค์โฆษิต รองกรรมการผู้จัดการ บริษัท เคซีอี อีเล็คโทรนิคส์ (KCE) เปิดเผยว่า กำไรสุทธิในไตรมาส 2 จะลดลงจากไตรมาสแรกที่มีกำไรสุทธิ 180.98 ล้านบาท ปัจจัยสำคัญมาจากค่าเงินบาทแข็งค่าเทียบกับเงินยูโรมาอยู่ที่ระดับ 38 บาทต่อยูโรในขณะนี้ จากไตรมาสแรกอยู่ที่ระดับ 4243 บาทต่อยูโร 
ปัจจุบันรายได้ของบริษัทรับรู้เป็นเงินเหรียญสหรัฐ สัดส่วน 75% และ 25% เป็นเงินยูโร 
สำหรับยอดขายในไตรมาส 2 คงไม่ต่ำกว่าไตรมาสแรกที่ทำได้ 1,857.7 ล้านบาท แต่อาจจะต่ำกว่าที่คาดไว้ เพราะช่วงเคอร์ฟิวพนักงานทำงานไม่เต็มที่ ทำให้ผลิตไม่ได้ตามแผน แต่ยังมั่นใจว่าทั้งปีบริษัทจะสามารถทำยอดขายได้ตามเป้าหมายที่วางไว้ 240 ล้านเหรียญสหรัฐ
“วิกฤตการเงินในยุโรปเรากังวลมาตลอดตั้งแต่เกิดปัญหาในปีที่แล้ว และพยายามหาลูกค้าใหม่จากในประเทศและญี่ปุ่นเข้ามาชดเชย รวมทั้งเพิ่มออร์เดอร์จากลูกค้าเดิม” นายพิธาน กล่าว 
SSC ซื้อหุ้นจากรายย่อยส่อล่ม
บริษัท เสริมสุข (SSC) เปิดเผยถึงผลการเปิดรับซื้อหุ้นจากผู้ถือหุ้นทั่วไป (เทนเดอร์ออฟเฟอร์)ระหว่างวันที่ 30 เม.ย.3 มิ.ย. 2553 ว่ามีผู้แสดงเจตนาขายหุ้นจำนวน 22,706,296 หุ้น คิดเป็น 8.54% ของทุนชำระแล้ว 
ทั้งนี้ บริษัท สตราทีจิค เบฟเวอร์เรจเจส (ประเทศไทย) เปิดรับซื้อหุ้นตั้งแต่วันที่ 10 มิ.ย. 2553 และจะยกเลิกการทำคำเสนอซื้อหุ้นครั้งนี้ หากมีผู้แสดงเจตนาขายหุ้นจำนวนน้อยกว่า 25,147,287 หุ้น
DSGT ขายหุ้นคืน
บริษัท ดีเอสจี อินเตอร์เนชั่นแนล (ประเทศไทย) หรือ DSGT ขายหุ้นที่ซื้อคืนมาจำนวน 6 หมื่นหุ้น ราคาหุ้นละ 9.809.90 บาท เป็นเงิน 589,463 บาท และจนถึงวันที่ 4 มิ.ย. 2553 บริษัทคงเหลือหุ้นที่ยังไม่ได้จำหน่าย จำนวน 9,296,100 หุ้น คิดเป็น 3.10% ของทุนชำระแล้ว